אצטדיון 974

אצטדיון 974 (בערבית: استاد 974, לשעבר אצטדיון ראס אבו עבוד) הוא אצטדיון כדורגל שהוקם בעיר דוחה בקטר כדי לקיים בו חלק ממשחקי גביע העולם בכדורגל 2022. האצטדיון נבנה בקיבולת של 44,000 מקומות ישיבה והוקם על אי מלאכותי. האצטדיון בעל עיצוב מודולרי, ובעת בנייתו השתמשו בחומרים ממוחזרים. האצטדיון קרוי על שם 974 המכולות שהרכיבו אותו, וכמו כן מרמז לקידומת הטלפון של המדינה. המשחקים הראשונים שאירח כבר בסוף 2021, היו במסגרת טורניר הגביע הערבי של פיפ"א שאירחה קטר ב-2021. אף על פי שלא היה בשימוש שוטף מאז תום מונדיאל 2022, אירח שני משחקים בגביע הבין-יבשתי 2024 וכן יועד לארח חלק ממשחקי הגביע הערבי של פיפ"א גם ב-2025, ששוב אירחה קטר. האצטדיון גם אירח את משחק "גביע האלופות 2024" (הסופר קאפ הצרפתי בין האלופה למחזיקת הגביע) בין פ.ס.ז' ומונקו שנדחה עד 5 בינואר 2025 בו זכתה פ.ס.ז'. קישורים חיצוניים זווית, סוכנות ידיעות למדע וסביבה, "האצטדיון המתמחזר" בקטאר: פריצת דרך תכנונית או בעיקר יח"צ?, באתר הארץ, 11 בינואר 2022 הערות שוליים